סת' רוגן

סת' אהרון רוגן (באנגלית: Seth Aaron Rogen; נולד ב-15 באפריל 1982) הוא שחקן, מפיק, מדבב, קומיקאי וקולנוען יהודי-קנדי. בין השאר כיכב בשוברי הקופות: "הדייט שתקע אותי", "סופרבאד - חרמן על הזמן", "הצרעה הירוקה", "50/50", "סוף.", "שכנים", "שכנים 2", "הלילה שלפני", "ראיון סוף" ו"סטיב ג'ובס". נולד בשם סת' אהרון רוגן בעיר ונקובר, קולומביה הבריטית שבקנדה להורים יהודים ממוצא מזרח אירופאי, שהכירו בקיבוץ בית אלפא בישראל. אימו, סנדי בלוגוס, היא עובדת סוציאלית, ואביו האמריקאי, מארק רוגן, עבד עבור ארגונים ללא מטרות רווח וכעוזר מנהל של הארגון היהודי חוג הפועלים. על אזרחותו הכפולה הצהיר רוגן, "אני בהחלט מתחבר להיותי קנדי הרבה יותר מאשר להיותי אמריקאי". יש לו אחות גדולה בשם דניה. הוא למד 6 שנים בבית ספר תלמוד תורה בוונקובר. הפעם הראשונה שהעלה מופע סטנד-אפ בילדותו הייתה במחנה מרים של תנועת הנוער הבונים דרור. רוגן הכיר את שותפו לכתיבה אוון גולדברג בשיעורי הכנה לטקס הבר מצווה, וכבר בגיל 14 כתבו ביחד את התסריט לסרטו העתידי "סופרבאד - חרמן על הזמן". בגיל 25 צילמו את הסרט עם השחקנים ג'ונה היל ומייקל סרה. הסרט זכה לביקורות חיוביות והצלחה בקופות. רוגן נשר בגיל 16 מבית הספר ועבר להתגורר בהוליווד למימוש קריירת משחק וכתיבה. בהמשך, חבר למפיק ג'אד אפאטו, המשתף אותו בקביעות בסרטיו. כמו כן, כיכב בסדרה "זרוקים ויורמים", אף היא בהפקתו של אפאטו. בראיונות שנערכו עמו, רוגן אמר שהוא אוהב מאוד את סדרות האנימציה "סאות' פארק" ו"משפחת סימפסון". בעקבות ראיונות אלה הוא כתב ביחד עם שותפו לכתיבה אוון גולדברג שני פרקים ל"משפחת סימפסון". רוגן הוא גם סטנדאפיסט ותסריטאי, ואף כתב תסריטים לחלק מהסרטים בהם השתתף, ומספר פרקים בתוכנית של סשה ברון כהן: "המופע של עלי ג'י", בעונה שעליה רוגן וצוות הכותבים אף היו מועמדים לפרס אמי. בשנת 2017 שיחק בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו. בשנת 2019 יצר יחד עם אריק קריפקי ואוון גולדברג את הבנים, סדרת טלוויזיה המבוססת על סדרת קומיקס באותו השם מאת גארת' אניס. הסדרה שודרה בשירות הזרמת המדיה פריים וידאו ונחשבה לאחת המצליחות בשירות. רוגן גם הפיק את הסדרה. בהמשך הפיק גם את סדרות ההמשך, הבנים מציגים: שטני ודור ה-V. באותה שנה דיבב את דמותו של פומבה בסרט הלייב אקשן "מלך האריות". עוד באותה שנה, הקים בקנדה את חברת הקנאביס "האוספלאנט" (Houseplant). בשנת 2022, יצר והפיק יחד עם אוון, ושיחק בסדרה הביוגרפית פאם וטומי על פמלה אנדרסון וטומי לי. באותה שנה שיחק בסרט הפייבלמנים של סטיבן ספילברג. בשנת 2023 ידבב את הדמות של דונקי קונג בסרט ההנפשה הממוחשבת "האחים סופר מריו - הסרט", המבוסס על זיכיון המשחקים "מריו" של חברת נינטנדו. ב-29 בספטמבר של אותה השנה יצא לאור הסרט "כסף טיפש" בכיכובו. רוגן אוסף אמנות ומתמקד בפופ ארט והאמנות רחוב. בביתו הקים סדנת קרמיקה עם שלושה גלילי אובניים, תנור ושולחנות עבודה בהשפעתו של האומן קנת פרייס הידוע בזכות הפסלים הביומורפיים הבוזליים והססגוניים שלו. "הקרמיקה נשזרה באון עמוק בתפיסתו העצמית של רוגן כאדם יצירתי- והובילה אותו להארות שאותן רצה לשזור חזרה בסרטיו" בשנת 2004 החל לצאת עם השחקנית האמריקאית-יהודייה לורן מילר, לאחר שהשניים הכירו כשעבדו יחד בתוכנית "המופע של עלי ג'י". בני הזוג התארסו ב-29 בספטמבר 2010, והתחתנו ב-2 באוקטובר 2011, במחוז סונומה, קליפורניה. למילר היו תפקידים קטנים על המסך בכמה מסרטיו של רוגן. הם הצהירו שהם לא מתכננים להביא ילדים לעולם. בינואר 2021 פרסם רוגן בחשבון הטוויטר שלו כי יש לו תסמונת טורט קלה, אשר הופיעה בעבר אצל משפחתו. Yearbook ‏(11 במאי 2021) - בהוצאת הספרים Crown Publishing Group. מדיה וקבצים בנושא סת' רוגן בוויקישיתוף סת' רוגן, ברשת החברתית פייסבוק סת' רוגן, ברשת החברתית אקס (טוויטר) סת' רוגן, ברשת החברתית אינסטגרם סת' רוגן, במסד הנתונים הקולנועיים IMDb (באנגלית) סת' רוגן, באתר "אידיבי", מאגר הידע העברי לקולנוע ישראלי ועולמי סת' רוגן, באתר AllMovie (באנגלית) סת' רוגן, באתר Rotten Tomatoes (באנגלית) סת' רוגן, באתר Box Office Mojo (באנגלית) סת' רוגן, באתר Metacritic (באנגלית) סת' רוגן, במסד הנתונים הקולנועיים KinoPoisk (ברוסית) סת' רוגן, באתר MusicBrainz (באנגלית) סת' רוגן, באתר Discogs (באנגלית) סת' רוגן, באתר אנציקלופדיה בריטניקה (באנגלית) מיכל הניג, הזרקור: סת רוגן, באתר nrg‏, 24 בספטמבר 2009 נמרוד דביר, סת' רוגן: "יש בזאק אפרון משהו מפחיד", באתר ynet, 15 במאי 2014 ג'וש אילס, רולינג סטון, סת' רוגן מציג: הראיון שתקע אותי, באתר ישראל היום, 26 בדצמבר 2014 ישי קיצ'לס, משחקי הסת', באתר ישראל היום, 12 בנובמבר 2015 אמיר בוגן, סת' רוגן: "היהדות שלי פורצת החוצה, קשה להחזיק אותה בפנים", באתר ynet, 1 בדצמבר 2015 ג'ונה ויינר, סת׳ רוגן משחק, מביים, מפיק, מפסל, מעשן ועכשיו גם מוציא ספר, באתר הארץ, 20 במאי 2021 ג'ונה ויינר, סת׳ רוגן משחק, מביים, מפיק, מפסל, מעשן ועכשיו גם מוציא ספר, באתר הארץ, 20 במאי 2021 Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית) Elise Solé, Seth Rogen and his wife are 'psyched' to be child-free. Here's why many agree., Yahoo!, ‏15 במאי 2021 Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית) Rebecca Rubin, Keke Palmer Joins Keanu Reeves, Seth Rogen in Aziz Ansari’s ‘Good Fortune’, Variety, ‏2024-01-30 (באנגלית אמריקאית)